Előterjesztés Zalakaros Város Önkormányzata Képviselő-testülete 2024. október 8-i alakuló ülésére.

Tárgy: Alpolgármester megválasztása
Előterjesztést készítette: Tulok Anett jegyző

Tisztelt Képviselő-testület!

Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 43. § (3) bekezdése alapján a képviselő-testület az alakuló vagy az azt követő ülésen e törvény szabályai szerint megválasztja az alpolgármestert, alpolgármestereket, dönt illetményükről, tiszteletdíjukról.	
Mötv. 74. § (1) bekezdés alapján a képviselő-testület a polgármester javaslatára, titkos szavazással, minősített többséggel a polgármester helyettesítésére, munkájának segítésére egy alpolgármestert választ, több alpolgármestert választhat. A képviselő-testület legalább egy alpolgármestert saját tagjai közül választ meg, ez azt jelenti, hogy egy alpolgármester megválasztása kötelező. Az alpolgármester jogai és kötelezettségei a megválasztásával keletkeznek, a megbízatás megszűnésével szűnnek meg. Az alpolgármester a polgármester irányításával látja el feladatait. 

Az SZMSZ az alábbiakat írja elő az alpolgármester választására vonatozóan.
A Képviselő-testület a saját tagjai közül – a polgármester javaslatára, titkos szavazással, -az Mötv. 76. §-ában meghatározott időtartamra – a polgármester helyettesítésére, munkájának segítésére egy alpolgármestert választ. Az alpolgármester feladatköreit a polgármester határozza meg.
SZMSZ értelmében az alpolgármester a tisztségét társadalmi megbízatásban látja el.

Előzetes egyeztetések alapján alpolgármesterként Czimondor Nándor képviselőt javaslom megválasztani. 

Az SZMSZ alapján a titkos szavazás lebonyolítására szavazatszámláló bizottság létrehozása szükséges, melyhez javaslom elnökként Vlasicsné Dörgönye Márta, tagjaiként Kötő Attila és Sinkovits Norbert képviselők megválasztását az alakuló ülésen.

A fentiek alapán az alábbi határozati javaslat elfogadását terjesztem a Képviselő-testület elé.

Határozati javaslat

Zalakaros Város Önkormányzatának Képviselő-testülete Magyarország helyi önkormányzatairól szóló 2011. évi CLXXXIX. törvény 74. § (1) bekezdése alapján tagjai közül a polgármester javaslatára, titkos szavazással, minősített többséggel Czimondor Nándor képviselőt alpolgármesternek megválasztotta, aki feladatát társadalmi megbízatásban látja el.

Határidő: azonnal
Felelős: polgármester

Zalakaros, 2024. október 3.                  
                                						
						   Czirákiné Pakulár Judit
                                                    	             	           polgármester

